किसी समय सेना में शामिल होने का सपना देखने वाली अभिनेत्री निमरत कौर का कहना है कि वह महसूस करती हैं कि सैन्य अधिकारी का किरदार निभाना उनके लिए सम्मान की बात है और वह इस बात से खुश हैं कि आगामी वेब श्रृंखला ‘टेस्ट केस’ के कारण उनकी ख्वाहिश कुछ हद तक पूरी हो सकेगी। वेबसाइट ‘एएलटीबालाजी’ पर प्रसारित होने वाली इस श्रृंखला के निर्देशक नागेश कुकुनूर हैं। इसमें निमरत कौर एक सैन्य अधिकारी शिखा शर्मा का किरदार निभा रही हैं। इस शो के पोस्टर में हाथ में रायफल पकड़े निमरत काफी सख्त रूप में नजर आ रही हैं। इसकी पोस्टर की टैगलाइन में लिखा है, ‘अगर आतंकवादी आपके दरवाजे पर हों तो क्या आप एक महिला पर उन्हें मार गिराने का विश्वास करेंगे?